Φωκικά 2018

g.margonis@0585.syzefxis.gov.gr (ΜΑΡΓΩΝΗΣ)
Wed, 05 Sep 2018 06:00:12 GMT

Πρόγραμμα Φωκικών 2018

Πιστός στο ραντεβού του και φέτος, ο Δήμος Δελφών παρουσιάζει το πρόγραμμα των «Φωκικών 2018». Σε μια χρονιά που θεμελιώθηκε το «Φεστιβάλ Δελφών» ως ένα ολοκληρωμένο πολιτιστικό όραμα της περιοχής μας, δεν παραλείπουμε να τιμούμε την παράδοση των «Φωκικών» για την πόλη της Άμφισσας. Με πρόγραμμα περιεκτικό και ισορροπημένο σας καλούμε όλους να παραβρεθείτε και να απολαύσετε τις όμορφες εκδηλώσεις.

Το φετινό φθινόπωρο θα είναι ιδιαίτερα πλούσιο σε σημαντικές διοργανώσεις του Δήμου και των λοιπών φορέων της περιοχής μας, αφού ήδη για το Σεπτέμβριο έχουν προγραμματιστεί η Ευρωπαϊκή Εβδομάδα Βιώσιμης Κινητικότητας, (στην οποία πέρυσι καταλάβαμε την 3η θέση πανευρωπαϊκά), καθώς και η καθιερωμένη και σημαντική σε πανελλήνιο επίπεδο εικαστική έκθεση «The Symptom Project”.Ακολουθεί αναλυτικά το πρόγραμμα:

Τετάρτη 29 Αυγούστου 2018, 21.00
Πλατεία Ησαΐα

Η πλατεία ζωντανεύει με τους ήχους της Φιλαρμονικής του Συλλόγου Φιλοπροόδων Φιλιατρών και της Φιλαρμονικής της Άμφισσας.

Τη βραδιά θα πλαισιώσουν τραγουδιστικά το Παραδοσιακό Χορωδιακό Τμήμα του Πολιτιστικού Συλλόγου Λιδωρικίου, καθώς και η Δημοτική Χορωδία Άμφισσας.

Παρασκευή 31 Αυγούστου 2018, 21.00
Αλσάκι Πολιτιστικού Κέντρου Φωκίδας

Ορχήστρα Δωματίου Νέων του Puchheim PJKO.

Η ορχήστρα ιδρύθηκε το 1993 στα δυτικά προάστια του Μονάχου, αποτελείται από 30 μουσικούς και θεωρείται μία από τις κορυφαίες ορχήστρες δωματίου νέων της Γερμανίας και όχι μόνο.

Τα πολυάριθμα βραβεία και διακρίσεις, οι πολυάριθμες συναυλίες σε πολλές ευρωπαϊκές χώρες, αλλά και στην Ιαπωνία, αποδεικνύουν την υψηλή καλλιτεχνική ποιότητα της ορχήστρας. Σχεδόν όλα τα μέλη της είναι βραβευμένα με το κρατικό βραβείο του διαγωνισμού «Jugend musiziert». Μουσικός Διευθυντής είναι ο Peter Michielsen.

1 – 9 Σεπτεμβρίου 2018
Πνευματικό κέντρο Άμφισσας (Αίθουσα Νικόλαος Γιαγτζής)

Έκθεση Φωτογραφίας με θέμα: «Η Καθημερινότητα της Άμφισσας στο πέρασμα του χρόνου…», με πρωτότυπες φωτογραφίες συμπολιτών μας.

Εγκαίνια: Σάββατο 1 Σεπτεμβρίου 2018, στις 19.30.

Ώρες λειτουργίας: 10.00 – 13.00 και 18.00 – 21.00

Παρασκευή 7 Σεπτεμβρίου, 21.00
Πλατεία Ησαΐα

Η παράδοση συναντά τη μουσική και το χορό στην πλατεία Ησαΐα. Παραδοσιακοί χοροί από μοναδικά συγκροτήματα. Διοργάνωση: Πολιτιστικό Κέντρο Φωκίδας.

Κυριακή 9 Σεπτεμβρίου 2018, 20.00
Παρκάκι 1ου Δημοτικού Σχολείου Άμφισσας

Το Κουκλοθέατρο Λαμίας της Αναστασίας Ξηρομερίτου, παρουσιάζει «Τα μυστικά της θάλασσας». Ένα διαδραστικό περιβαλλοντικό παραμύθι για το νερό, για παιδιά από 5 έως 8 ετών.

Κατά τη διάρκεια της βραδιάς θα πραγματοποιηθεί Ανταλλαγή βιβλίων από τη Δημοτική Βιβλιοθήκη Άμφισσας.

Πέμπτη 13 Σεπτεμβρίου 2018, 21.00
Πλατεία Κεχαγιά (Πάνω Πλατεία)

Μια υπέροχη βραδιά με γνωστά, αγαπημένα λαϊκά τραγούδια από τους δικούς μας μουσικούς Ηλία Τσάρα, Στάθη Λύτρα, Γιάννη Σούφρα, Βαγγέλη Γκομούζα, Ευθύμη Ντούρο, Δημήτρη Ζωγράφο και Σπυριδούλα Ζούλλα.

Διοργάνωση: Σύλλογος Γυναικών Φωκίδας και Πολιτιστικό Κέντρο Φωκίδας.

Σάββατο 15 Σεπτεμβρίου 2018, 21.30
Χάρμαινα

Μια ξεχωριστή διαδρομή για τους λάτρεις της jazz, της κλασικής rock μουσικής και του ρεμπέτικου τραγουδιού.

Η είσοδος σε όλες τις εκδηλώσεις είναι ΕΛΕΥΘΕΡΗ για όλους.

Ευχαριστούμε ιδιαιτέρως τη Δημοτική Βιβλιοθήκη Άμφισσας, το Πολιτιστικό Κέντρο Φωκίδας, το Σύλλογο Γυναικών Φωκίδας, τη Φιλαρμονική Άμφισσας και τη Δημοτική Χορωδία της πόλης μας, καθώς και το μαέστρο Παναγιώτη Βασιλείου για την αμέριστη συμπαράσταση και συνεργασία.

Για τη Δ.Ε. Άμφισσας

Ο Αντιδήμαρχος
Αριστείδης Αγγελόπουλος