Έκφραση συγχαρητηρίων στην κ. Ελένη Φραγκαποστόλη για την απονομή της «Υποτροφίας Ευθυμίου Μαστρογιάννη» από το ...

info@infok.gr (Super User)
Mon, 10 Feb 2014 20:16:30 GMT

ΘΕΜΑ: Έκφραση συγχαρητηρίων στην κ. Ελένη Φραγκαποστόλη για την απονομή της «Υποτροφίας Ευθυμίου Μαστρογιάννη» από το Ελληνικό Ανοικτό Πανεπιστήμιο.

Ο Δήμος Δελφών με ιδιαίτερη χαρά και τιμή εκφράζει τα συγχαρητήριά του στην κ. Ελένη Φραγκαποστόλη του Κωνσταντίνου, κάτοικο της Τοπικής Κοινότητας Κίρρας του Δήμου Δελφών για την χορήγηση της «Υποτροφίας Ευθυμίου Μαστρογιάννη» από το Ελληνικό Ανοικτό Πανεπιστήμιο για το ακαδημαϊκό έτος 2013-2014, ως προπτυχιακή φοιτήτρια του προγράμματος «Σπουδές στον Ευρωπαϊκό Πολιτισμό».

Η συγκεκριμένη υποτροφία έχει θεσπιστεί, κατόπιν απόφασης της Διοικούσας Επιτροπής του Ελληνικού Ανοικτού Πανεπιστημίου, προς τιμή του εκλιπόντος μέλος της Διοικούσας Επιτροπής του Ε.Α.Π., Ευθυμίου Μαστρογιάννη, τόπος καταγωγής του οποίου ήταν η Βουνιχώρα.

Τηρουμένων των κριτηρίων χορήγησης υποτροφιών του Ιδρύματος τα οποία είναι οικονομικά, κοινωνικά και ακαδημαϊκά, απονέμεται κάθε ακαδημαϊκή χρονιά η παραπάνω υποτροφία, στον υποψήφιο που θα συγκεντρώσει τα περισσότερα μόρια μεταξύ των υποψηφίων υποτρόφων φοιτητών του Ε.Α.Π., οι οποίοι είναι μόνιμοι κάτοικοι του Νόμου Φωκίδας.

Η υποτροφία συνίσταται στην ολική απαλλαγή της φοιτήτριας από την συμμετοχή στις δαπάνες σπουδών της για το τρέχουν ακαδημαϊκό έτος. Σημειώνεται ότι η συμπατριώτισσα μας έχει καταστεί υπότροφος της συγκεκριμένης υποτροφίας και το περασμένο ακαδημαϊκό έτος.

Ο Δήμαρχος Δελφών Νίκος Φουσέκης απέστειλε συγχαρητήρια επιστολή στην υπότροφο όπου αναφέρει:

«……..Θα ήθελα να σε συγχαρώ θερμά, για την επιτυχία σου να σου απονεμηθεί και την εφετινή χρονιά από τη Διοικούσα Επιτροπή του Ελληνικού Ανοιχτού Πανεπιστημίου η υποτροφία με την επονομασία «Υποτροφία Ευθυμίου Μαστρογιάννη». Η επανάληψη της επιτυχίας σου επιβεβαιώνει ότι η επιλογή στο πρόσωπό σου μόνο τυχαίο γεγονός δεν αποτελεί αλλά επιβράβευση της αφοσίωσής σου στα ακαδημαϊκά σου καθήκοντα. Σου εύχομαι ολόψυχα καλή πρόοδο και την ευόδωση κάθε στόχου που θέτεις».