ΕΥΧΑΡΙΣΤΗΡΙΟ - Αποκριάτικες εκδηλώσεις του Κ.Α.Π.Η. Δημοτικής Ενότητας Ιτέας

g.margonis@0585.syzefxis.gov.gr (ΜΑΡΓΩΝΗΣ)
Tue, 10 Mar 2015 07:42:33 GMT

ΕΥΧΑΡΙΣΤΗΡΙΟ

Αποκριάτικες εκδηλώσεις του Κ.Α.Π.Η. Δημοτικής Ενότητας Ιτέας.

Στα πλαίσια των αποκριάτικων εκδηλώσεων, που διοργάνωσε η Δ.Ε. Ιτέας, το 2015 το Κ.Α.Π.Η., συμμετείχε με τις παρακάτω εκδηλώσεις

1) Στις 11 Φεβρουαρίου, άναμμα μεγάλης φωτιάς μπροστά στο χώρο του Κ.Α.Π.Η. . Προσφέρθηκαν τοπικά παραδοσιακά εδέσματα, και κρασί.

2) Στις 17 Φεβρουαρίου πραγματοποιήθηκε στο κέντρο «ΜΟΥΚΑΣ» στην Ιτέα η καθιερωμένη αποκριάτικη συνεστίαση με μεγάλη συμμετοχή μελών και φίλων.

3) Στις 22 Φεβρουαρίου στην αποκριάτικη Γιορτή «Νεράτζ-Ιτιάς» της Δ. Ε. Ιτέας , μέλη του Κ.Α.Π.Η. πρόσφεραν στους συμπολίτες και στους επισκέπτες της πόλης της Ιτέας , τοπικό, παραδοσιακό γλυκό νεραντζάκι, λικέρ νεραντζιού και «κολοχαλβά». Για την παρασκευή των παραπάνω αγαθών ασχολήθηκαν πάνω από δύο εβδομάδες , τα μέλη του Κ.Α.Π.Η. μας. :

Υποστηρικτές σ’ αυτήν την προσπάθεια ήταν: Η Δημοτική Ενότητα Ιτέας , το Θ.Χ.Π . Ιτέας , φίλοι και μέλη του Κ.Α.Π.Η.

Αξίζουν θερμά συγχαρητήρια σε όλους και κυρίως στους υπεύθυνους του Κ.Α.Π.Η., για την όλη οργάνωση και πραγματοποίηση των παραπάνω αποκριάτικων, ψυχαγωγικών εκδηλώσεων .

Σας ευχαριστούμε και σας ευχόμαστε Καλή Σαρακοστή.

Και του χρόνου.

Από το Αυτοτελές Τμήμα Προστασίας Αλληλεγγύης & Δημόσιας Υγείας.

ΔΗΜΟΥ ΔΕΛΦΩΝ