Εξετάσεις για την απόκτηση άδειας άσκησης επαγγέλματος Κουρέων, Κομμωτών & Τεχνιτών Περιποίησης Χεριών – ...

info@infok.gr (Super User)
Wed, 11 Jun 2014 16:37:05 GMT

Από το Αυτ. Τμήμα Eμπορίου Καταστημάτων και Επιχειρήσεων του Δήμου Δελφών, ανακοινώνεται ότι, οι εξετάσεις για την απόκτηση άδειας επαγγέλματος ΚΟΥΡΕΩΝ, ΚΟΜΜΩΤΩΝ & ΤΕΧΝΙΤΩΝ ΠΕΡΙΠΟΙΗΣΗΣ ΧΕΡΙΩΝ – ΠΟΔΙΩΝ θα διεξαχθούν στις 16/6/2014 ημέρα Δευτέρα και ώρα 8:15π.μ στην αίθουσα του Δημοτικού Συμβουλίου του πρώην Δήμου Ιτέας, στο Δημοτικό Κατάστημα της Ιτέας στην οδό Ηλία Τρίγκα 47 στον 3ο όροφο.

Τα δικαιολογητικά υποβάλλονται στο Τμήμα Eμπορίου Καταστημάτων και Επιχειρήσεων, που βρίσκεται στο Δημοτικό Κατάστημα της Ιτέας στην οδό Ηλία Τρίγκα 47 στον 2ο όροφο. Πληροφορίες: κ.Αρετή Μπαζδέκη τηλ.επικοινωνίας 2265351118

Υποβαλλόμενα Δικαιολογητικά

α. Αίτηση,

β. Πιστοποιητικά προϋπηρεσίας, εφόσον απαιτούνται

γ. Πιστό φωτοαντίγραφο του δελτίου της αστυνομικής ταυτότητας ή του διαβατηρίου.

δ. Αντίγραφο πτυχίου Τεχνικής Επαγγελματικής Σχολής ειδικότητας «κομμώσεων και βαφής μαλλιών» ή ΤΕΕ Α ή Β΄ κύκλου σπουδών της ειδικότητας «Κομμωτικής τέχνης» ή δίπλωμα Ο.Ε.Ε.Κ. επιπέδου μεταδευτεροβάθμιας επαγγελματικής κατάρτισης της ειδικότητας «Κομμωτής-Τεχνικός Περιποίησης Κόμης» ή της ειδικότητας «Αισθητικός ποδολογίας και καλλωπισμού νυχιών» ή ισότιμος τίτλος σπουδών της ημεδαπής ή αλλοδαπής στην περίπτωση που υπάρχουν.

ε. Πρόσφατο απόσπασμα ποινικού μητρώου, περί μη καταδίκης του ενδιαφερόμενου για κακούργημα ή για πλημμέλημα κλοπής, υπεξαίρεσης, απάτης, πλαστογραφίας ή κατάχρησης ενσήμων, απιστίας, ψευδορκίας, δόλιας χρεοκοπίας, καταδολίευσης των δανειστών, τοκογλυφίας, λαθρεμπορίας, εμπορίας ναρκωτικών και εγκλήματα περί το νόμισμα, εκτός εάν ειδικότερες διατάξεις νόμων εισάγουν εξαιρέσεις.

στ. Πιστοποιητικό υγείας,

ζ. Για τους ομογενείς και τους αλλοδαπούς άδεια εργασίας και παραμονής των αρμοδίων υπηρεσιών πλην των προερχομένων από Κράτη- Μέλη της Ε.Ε. (άρθρο 4 παρ.5 του ΠΔ 133/2005)

η. Παράβολο 14,67 € και χαρτόσημο 29,35€

θ. Δύο (2) φωτογραφίες

3 Ιουνίου 2014

Η Αν. Προϊσταμένη του Τμήματος

Αικατερίνη Λούρμπα