Συνάντηση Δημάρχου Δελφών με την εταιρεία ΥΔΡΟΠΛΑΝΑ ΕΛΛΑΔΑΣ Α.Ε./ HELLENIC SEAPLANES S.A.

g.margonis@0585.syzefxis.gov.gr (ΜΑΡΓΩΝΗΣ)
Fri, 21 Nov 2014 11:56:18 GMT

ΔΕΛΤΙΟ ΤΥΠΟΥ

ΘΕΜΑ: Συνάντηση Δημάρχου Δελφών με την εταιρεία ΥΔΡΟΠΛΑΝΑ ΕΛΛΑΔΑΣ Α.Ε./ HELLENICSEAPLANESS.A.

Ο Δήμαρχος Δελφών Αθανάσιος Παναγιωτόπουλος, ξεκίνησε την Πέμπτη 20/11/2014 έναν κύκλο επαφών, ώστε να υπάρξει εμπεριστατωμένη ενημέρωση σχετικά με τον τρόπο δημιουργίας και λειτουργίας Υδατοδρομίου στην πόλη της Ιτέας.

Στην πρώτη αυτή συνάντηση, η ενημέρωση έγινε από την ΥΔΡΟΠΛΑΝΑ ΕΛΛΑΔΑΣ Α.Ε./ HELLENIC SEAPLANES S.A., επενδυτική εταιρία στο χώρο των υδατοδρομίων και υδροπλάνων.

Παρόντες ήταν ο Πρόεδρος του Λιμενικού Ταμείου Φωκίδας κ. Νικόλαος Γιογάκης και ο Λιμενάρχης Ιτέας κ. Αλέξανδρος Κοτσιμπός. Συμμετείχαν επίσης οι Αντιδήμαρχοι κ. Μαρία Ανδρεοπούλου και κ. Ανδρέας Παναγιωτόπουλος και οι Πρόεδροι των Κοινοτήτων Ιτέας κ. Τζων Τάουνσεντ Γουώρθ & Κίρρας κ. Γεωργία Μαντά.

Η πρωτοβουλία της Δημοτικής Αρχής αποσκοπεί στην έγκαιρη ένταξη της περιοχής μας σε ένα σχέδιο εναλλακτικής τουριστικής περιήγησης και συγκοινωνίας, το οποίο προβλέπεται να αυξήσει ποσοτικά και ποιοτικά το τουριστικό ρεύμα στον τόπο μας, καθώς και στην δημιουργία νέων θέσεων εργασίας.

ΑΠΟ ΤΟ ΓΡΑΦΕΙΟ ΤΥΠΟΥ