Πρόσκληση σε εκδηλώσεις Μητσάκειου Δημοτικού Ωδείου Άμφισσας

info@infok.gr (Super User)
Thu, 30 Mar 2017 21:07:53 GMT

ΘΕΜΑ: Πρόσκληση σε εκδηλώσεις Μητσάκειου Δημοτικού Ωδείου Άμφισσας.

Το προσεχές Σαββατοκύριακο, 25 & 26 Ιανουαρίου 2014, το Μητσάκειο Δημοτικό Ωδείο Άμφισσας, στα πλαίσια των δραστηριοτήτων του, οργανώνει έναν κύκλο εκδηλώσεων με θέματα μουσικής Παιδείας και Πολιτισμού. Συγκεκριμένα:

Α) Το Σάββατο και την Κυριακή θα πραγματοποιηθεί σεμινάριο κιθάρας από τον διακεκριμένο καθηγητή και μουσικό, Τάσο Δίγκο. Το σεμινάριο απευθύνεται σε κιθαρίστες κάθε ηλικίας και επιπέδου, αλλά και σε κάθε φίλο της μουσικής, που ενδιαφέρεται να γνωρίσει καλύτερα το τόσο δημοφιλές αυτό όργανο.

Β) Το Σάββατο το βράδυ και ώρα 8.00 θα έχουμε την τύχη να παρακολουθήσουμε το σπουδαίο δεξιοτέχνη και πολυβραβευμένο στην Ελλάδα και το εξωτερικό νέο κιθαρίστα, Βασίλη Δίγκο, σ’ ένα ρεσιτάλ κιθάρας με πολύ ενδιαφέρον πρόγραμμα.

Γ) Αμέσως μετά το ρεσιτάλ κιθάρας, θα ακολουθήσει η κοπή της πρωτοχρονιάτικης πίτας του Ωδείου.

Όλες οι παραπάνω εκδηλώσεις φιλοξενούνται στο Πνευματικό Κέντρο Άμφισσας.

Καλούνται όλοι οι συμπολίτες μας και ιδίως οι φίλοι της καλής μουσικής να παραβρεθούν και να τιμήσουν με την παρουσία τους το Δήμο Δελφών και το Μητσάκειο Δημοτικό Ωδείο Άμφισσας.