Μήνυμα Δημάρχου Δελφών για την 28η Οκτωβρίου 1940

ch.konstantinou@delphi.gov.gr (Χρύσα Κωνσταντίνου)
Tue, 27 Oct 2020 12:24:47 GMT

Η 28η Οκτωβρίου 1940, αποτελεί ημέρα ορόσημο στην ιστορία του νεότερου Ελληνισμού. Με ομοψυχία ο ελληνικός λαός, όρθωσε το ανάστημά του και απάντησε το ιστορικό «ΟΧΙ» στις δυνάμεις του φασισμού και του ναζισμού. Η μικρή σε αριθμητικά μεγέθη Ελλάδα, αντέταξε στο ιταμό τελεσίγραφο της φασιστικής Ιταλίας την αιώνια προσήλωσή της στις μεγαλειώδεις και πανανθρώπινες αξίες της ελευθερίας και της φιλοπατρίας.

Το μήνυμα της επετείου παραμένει διαχρονικά επίκαιρο. Τίποτε δεν μας είναι δεδομένο και οφείλουμε να βρισκόμαστε σε διαρκή εγρήγορση, ώστε αν χρειασθεί να υπερασπισθούμε τα δίκαια της πατρίδας μας.

Η φετινή συγκυρία επιβάλει τη σεμνή απόδοση των οφειλόμενων τιμών σε όσες και όσους θυσιάσθηκαν για την Ελλάδα. Οι ήρωες της εποποιΐας του 40΄, ας αποτελούν τα διαχρονικά πρότυπα για μας και για τα παιδιά μας.

Χρόνια πολλά και υγιή σε όλους και σε όλες.

Παναγιώτης Αγ. Ταγκαλής

Δήμαρχος Δελφών