2ος Μαραθώνιος Ανάπτυξης Καινοτόμων Υπηρεσιών για τις Έξυπνες Πόλεις, Ψηφιακός Μετασχηματισμός της Τοπικής Αυτοδιοίκησης

g.margonis@0585.syzefxis.gov.gr (ΜΑΡΓΩΝΗΣ)
Mon, 11 Jun 2018 05:50:19 GMT

Αγαπητοί Αναγνώστες, Αγαπητές Αναγνώστριες
Σας ενημερώνουμε ότι από τις 28 Ιουνίου 2018 έως 1 Ιουλίου 2018 η Κεντρική Ένωση Δήμων Ελλάδας (ΚΕΔΕ) διοργανώνει στο Κέντρο Πολιτισμού Ίδρυμα Σταύρος Νιάρχος το 2ο Μαραθώνιο Ανάπτυξης Καινοτόμων Υπηρεσιών για τις Έξυπνες Πόλεις, Ψηφιακός Μετασχηματισμός της Τοπικής Αυτοδιοίκησης (City Challenge Crowdhackathon #smartcity 2). Στο Μαραθώνιο θα αναπτυχθούν πιλοτικές υπηρεσίες και εφαρμογές που λύνουν προβλήματα της Τοπικής Αυτοδιοίκησης και υποστηρίζουν την τοπική και εθνική ανάπτυξη, μέσω των νέων τεχνολογιών. Στο πλαίσιο του Μαραθωνίου θα διοργανωθούν ειδικές δράσεις όπως ο μαθητικός διαγωνισμός καινοτομίας και τοπικά εργαστήρια citylabs σε 16 πόλεις της Ελλάδας.
Το City Challenge Crowdhackathon #smartcity 2 τελεί υπό την αιγίδα των Υπουργείων Εσωτερικών και Ψηφιακής Πολιτικής, Τηλεπικοινωνιών και Ενημέρωσης, υποστηρίζεται από τους μεγάλους χορηγούς COSMOTE (innovation enabler) και Ταμείο Παρακαταθηκών κα Δανείων (fin-gov tech enabler), ενώ ανάμεσα στους χορηγούς επικοινωνίας είναι o ιστότοπος «Διάπλους στην Αυτοδιοίκηση» και το ηλεκτρονικό περιοδικό «πρΟΤΑση».
Σας περιμένουμε να απολαύσουμε και να εξερευνήσουμε τη χρήση των νέων τεχνολογιών στη λειτουργία της τοπικής αυτοδιοίκησης.