Κατάθεση από τον Δήμο Δελφών Τεχνικού δελτίου για την χρηματοδότηση του έργου: «Βελτίωση υφιστάμενων χώρων άθλησης ...

info@infok.gr (Super User)
Wed, 11 Jun 2014 09:53:31 GMT

Με απόφαση του Δημοτικού Συμβουλίου η οποία θα ληφθεί την 28η/05/2014 θα κατατεθεί Τεχνικό Δελτίο στην πρόσκληση LEADER της ΑΝ.ΦΩ. Α.Ε. του προγράμματος «Αγροτική Ανάπτυξη της Ελλάδας 2007-2013» στο υπομέτρο L321-2 «Χώροι άσκησης πολιτιστικών, αθλητικών, εκπαιδευτικών, περιβαλλοντικών δραστηριοτήτων, καθώς και δραστηριοτήτων κοινωνικής προστασίας και αλληλεγγύης» με προϋπολογισμό μελέτης 369.000,00 €. Η πρόταση αφορά ουσιαστικά τις εργασίες που απαιτούνται για την διάστρωση του υφιστάμενου γηπέδου ποδοσφαίρου της Δημοτικής Κοινότητας Γαλαξειδίου με συνθετικό χλοοτάπητα προδιαγραφών FIFA τελευταίας γενιάς.

Η μελέτη έχει συνταχθεί από την Δ/νση Τεχνικών Υπηρεσιών του Δήμου, είναι ολοκληρωμένη και έχει όλες τις απαιτούμενες γενικές και ειδικές αδειοδοτήσεις. Είναι δηλαδή απολύτως ώριμη.

Οι προβλεπόμενες εργασίες αφορούν:

1. Την διαμόρφωση της υποδομής που απαιτείται προκειμένου να τοποθετηθεί ο συνθετικός χλοοτάπητας (βάσει των προδιαγραφών τοποθέτησής του).

2. Την κατασκευή αποστραγγιστικού δικτύου για την απορροή των ομβρίων του γηπέδου (περιμετρικό κανάλι απορροής με σχάρες).

3. Την κατασκευή της υποδομής για μελλοντικό ηλεκτροφωτισμό (τοποθέτηση ηλεκτρολογικών φρεατίων, σωλήνων διέλευσης καλωδίων κλπ.).

4. Την καθαίρεση της υπάρχουσας κατεστραμμένης περίφραξης και κατασκευή νέας.

Σας ενημερώνουμε επίσης ότι ολοκληρωμένη μελέτη έχει συνταχθεί για την αντικατάσταση του κατεστραμμένου συνθετικού χλοοτάπητα του γηπέδου της Δημοτικής Ενότητας Αμφίσσης και βρίσκεται σε εξέλιξη η μελέτη του κλειστού γηπέδου (μπαλόνι) της Δημοτικής Ενότητας Ιτέας.

ΑΠΟ ΤΟ ΓΡΑΦΕΙΟ ΤΥΠΟΥ