ΠΡΟΣΚΛΗΣΗ ΕΚΔΗΛΩΣΗΣ ΕΝΔΙΑΦΕΡΟΝΤΟΣ ΓΙΑ ΤΗΝ ΠΡΟΣΛΗΨΗ ΙΑΤΡΟΥ ΕΡΓΑΣΙΑΣ

info@infok.gr (Super User)
Wed, 11 Jun 2014 16:35:53 GMT

Ο Δήμος Δελφών προτίθεται να προβεί στην πρόσληψη ιατρού εργασίας σε εφαρμογή του Ν.3850/2010 σύμφωνα με τους ακόλουθους όρους:

Το σύνολο των ωρών απασχόλησης ορίζεται στις 116,20 σύμφωνα με την υπ’αριθμ.24267/23-8-2013 τεχνική περιγραφή της Δ/νσης Διοικητικών Υπηρεσιών του Δήμου Δελφών.

Το συνολικό κόστος για την παροχή υπηρεσιών του ιατρού εργασίας ανέρχεται στο ποσό των 2.905,00€ για ένα έτος.

Τα προσόντα του ιατρού εργασίας αναφέρονται στο Ν. 3850/2011

Οι παρεχόμενες υπηρεσίες θα είναι σύμφωνες με την υπ’αριθμ. 24267/23-8-2013 τεχνική περιγραφή της Δ/νσης Διοικητικών Υπηρεσιών του Δήμου Δελφών.

Ο ιατρός εργασίας θα πρέπει να είναι εγγεγραμμένος στον οικείο ιατρικό σύλλογο. Σε περίπτωση που δεν υπάρχει εγγεγραμμένος ιατρός εργασίας στον ιατρικό σύλλογο του νομού δύναται να προσληφθούν ιατροί εγγεγραμμένοι στους ιατρικούς συλλόγους όμορων νομών και ελλείψει αυτών δίνεται η δυνατότητα να απασχοληθεί μη ειδικός ιατρός εργασίας που πληροί τις απαραίτητες προϋποθέσεις υποβάλλοντας επιπλέον σχετική υπεύθυνη δήλωση σύμφωνα με το υπ’ αριθμ. 10041/27-1-2010 έγγραφο του Σ.Ε.Π.Ε.

Παρακαλούνται οι ενδιαφερόμενοι να εκδηλώσουν το ενδιαφέρον τους, εντός πέντε ημερών από την ανάρτηση της παρούσας, στα γραφεία της Δ/νσης Περιβάλλοντος & Πολιτικής Προστασία του Δήμου, στη διεύθυνση Γ. & Φ. Τσίγκα 14- Άμφισσα. Πληροφορίες στα τηλέφωνα 2265072009 και 2265023766 –κα Κουτσού Αλεξάνδρα ,κος Ευθύμιος Δελλής.

Η παρούσα να αναρτηθεί στον πίνακα ανακοινώσεων του Δήμου, στην επίσημη ιστοσελίδα του Δήμου, στην τοπική ημερήσια εφημερίδα (Η Ώρα της Φωκίδας) και να κοινοποιηθεί στους Ιατρικούς Συλλόγους Φωκίδας, Βοιωτίας και Φθιώτιδας.

Τα έξοδα δημοσίευσης της παρούσας βαρύνουν το Δήμο.

Ο ΑΝΤΙΔΗΜΑΡΧΟΣ ΔΕΛΦΩΝ

ΕΥΣΤΑΘΙΟΣ Γ. ΜΑΝΤΖΩΡΟΣ