ΣΤΗΝ ΤΕΛΙΚΗ ΕΥΘΕΙΑ (ΜΕΤΑ ΑΠΟ 29 ΧΡΟΝΙΑ) Η ΠΡΑΞΗ ΕΦΑΡΜΟΓΗΣ ΤΗΣ ΕΠΕΚΤΑΣΗΣ ΣΧΕΔΙΟΥ ΠΟΛΗΣ ΑΜΦΙΣΣΑΣ

g.margonis@0585.syzefxis.gov.gr (ΜΑΡΓΩΝΗΣ)
Fri, 23 Aug 2019 12:02:16 GMT

ΕΛΛΗΝΙΚΗ ΔΗΜΟΚΡΑΤΙΑ ΑΜΦΙΣΣΑ, 23.08.2019

ΝΟΜΟΣ ΦΩΚΙΔΑΣ

ΔΗΜΟΣ ΔΕΛΦΩΝ

ΑΥΤΟΤΕΛΕΣ ΤΜΗΜΑ

ΥΠΟΣΤΗΡΙΞΗΣ ΔΗΜΑΡΧΟΥ,

ΕΠΙΚΟΙΝΩΝΙΑΣ ΚΑΙ

ΔΗΜΟΣΙΩΝ ΣΧΕΣΕΩΝ

Διεύθυνση: Πλατεία Κεχαγιά

Τ.Κ. : 331 00 Άμφισσα

Τηλέφωνο: 2265350027

FAX: 2265350021

Α.Δ.Τ.: 31/2019

ΘΕΜΑ: «ΣΤΗΝ ΤΕΛΙΚΗ ΕΥΘΕΙΑ (ΜΕΤΑ ΑΠΟ 29 ΧΡΟΝΙΑ) Η ΠΡΑΞΗ ΕΦΑΡΜΟΓΗΣ ΤΗΣ ΕΠΕΚΤΑΣΗΣ ΣΧΕΔΙΟΥ ΠΟΛΗΣ ΑΜΦΙΣΣΑΣ».

Σας παραθέτουμε την πρόσκληση της Διεύθυνσης Υπηρεσίας Δόμησης του φορέα μας που αφορά στην Α΄ ανάρτηση της πράξης εφαρμογής των κτηματολογικών διαγραμμάτων και πινάκων στις περιοχές των Π.Ε 1,2,3, και 4 του Σχεδίου Πόλης Άμφισσας.

Εφιστούμε την προσοχή στους κυρίους και νομείς ακινήτων που αφορά η ανάρτηση, στο γεγονός ότι η όλη διαδικασία τελεί υπό προθεσμία 30 ημερών, προκειμένου να σπεύσουν οι κύριοι και νομείς των συγκεκριμένων ακινήτων στην αρμόδια Διεύθυνση Υπηρεσία Δόμησης προς ενημέρωση και για υποβολή τυχόν ενστάσεων.

"Οι κύριοι και νομείς των ακινήτων, με οποιαδήποτε νομική μορφή (οικόπεδο, κάθετη ιδιοκτησία, οριζόντια ιδιοκτησία, κατά πλήρη κυριότητα, ψιλή κυριότητα κ.λπ.), των περιοχών της εγκεκριμένης Πολεοδομικής Μελέτης τμημάτων των ΠΕ 1, 2, 3 και 4 του Σχεδίου πόλης Άμφισσας στη Διεύθυνση Υπηρεσίας Δόμησης του Δήμου Δελφών επί της οδού Γιδογιάννου 31 στην Άμφισσα τις εργάσιμες μέρες και ώρες, προκειμένου να λάβουν γνώση της Α΄ Ανάρτησης της Πράξης Εφαρμογής των Κτηματολογικών Διαγραμμάτων και Πινάκων στις περιοχές των Π.Ε 1,2,3, και 4 του ΣΧΕΔΙΟΥ ΠΟΛΗΣ ΑΜΦΙΣΣΑΣ και να υποβάλλουν τυχόν ενστάσεις ή παρατηρήσεις επί αυτής στον οικείο Δήμο.

Οι ιδιοκτήτες με ρυμοτομούμενες κατασκευές, παρακαλούνται να προσκομίσουν τα νομιμοποιητικά έγγραφα για τις κατασκευές αυτές, προκειμένου να συμπεριληφθούν στον πίνακα επικειμένων προς αποζημίωση.

Όσοι εκ των ιδιοκτητών της περιοχής των ανωτέρω Π.Ε δεν έχουν υποβάλει δήλωση ιδιοκτησίας θα πρέπει να υποβάλουν προσκομίζοντας τα απαιτούμενα στοιχεία.

Η προθεσμία υποβολής τυχόν ενστάσεων ορίζεται σε τριάντα (30) ημέρες από την τελευταία δημοσίευση της πρόσκλησης".

-------------------------------------------------------------------------------------------------------------------

Ο Δήμαρχος Δελφών

Θανάσης Παναγιωτόπουλος