Συμμετοχή στην διεξαγωγή της έρευνας «Ενεργειακή Φτώχεια: Επίπεδο ευαισθητοποίησης και επίγνωσης των Ελλήνων πολιτών»

g.margonis@0585.syzefxis.gov.gr (ΜΑΡΓΩΝΗΣ)
Fri, 28 Sep 2018 11:03:54 GMT

Με αφορμή τη διεξαγωγή της έρευνας «Ενεργειακή Φτώχεια: Επίπεδο ευαισθητοποίησης και επίγνωσης των Ελλήνων πολιτών», μία πρωτοβουλία του INZEB - Ινστιτούτο Κτιρίων Μηδενικής Ενεργειακής Κατανάλωσης και του Ιδρύματος Χάινριχ Μπελ Ελλάδας, θα θέλαμε να ζητήσουμε τη συνεργασία του Δήμου και των κοινωνικών υπηρεσιών του Δήμου σας, η οποία αφορά στη δημοσιοποίηση/αποστολή της έρευνας στους δημότες του Δήμου ΔΕΛΦΩΝ.

Η ενεργειακή φτώχεια αρχίζει να αναγνωρίζεται σε παγκόσμιο επίπεδο ως ένα κοινωνικό πρόβλημα με αυξάνουσα σημασία και σοβαρές επιπτώσεις στην υγεία πολλών εκατομμυρίων πολιτών. Σε ό,τι αφορά την Ευρώπη, το φαινόμενο της ενεργειακής φτώχειας επιδεινώνεται τα τελευταία χρόνια ακόμη και στις οικονομικά εύρωστες χώρες, ενώ στην Ελλάδα το πρόβλημα φαίνεται να λαμβάνει πλέον σημαντικές διαστάσεις.

Mέσω αυτής της έρευνας, θα προσπαθήσουμε να κατανοήσουμε ποιες είναι οι προκλήσεις που πρέπει να αντιμετωπιστούν, καθώς και ποιες είναι οι ανάγκες και οι προτεραιότητες των νοικοκυριών ώστε να μπορέσει να αντιμετωπιστεί αποτελεσματικά η ενεργειακή φτώχεια στη χώρα μας. Για το λόγο αυτό η συγκέντρωση απαντήσεων από όλη την Ελλάδα είναι σημαντική και η συνεργασία με το Δήμο ΔΕΛΦΩΝ είναι ουσιαστική και πολύτιμη.

Η έρευνα θα είναι ανοικτή έως την Τετάρτη 17 Οκτωβρίου 2018 και τα αποτελέσματα της θα δημοσιοποιηθούν σε μία έκθεση, η οποία θα παρουσιαστεί στο τέλος της χρονιάς.

Θα χαρούμε ιδιαίτερα με την αποδοχή της πρόσκλησης συνεργασίας από το Δήμο ΔΕΛΦΩΝ για αυτό το τόσο σημαντικό και επίκαιρο θέμα. Όλοι οι υποστηρικτές της έρευνας θα αναφερθούν στην ενότητα συνεργατών στην έκθεση που θα δημοσιοποιηθεί. Ο σύνδεσμος για πρόσβαση στην έρευνα είναι: https://www.surveymonkey.com/r/energy_poverty_in_Greece