Ολοκληρώθηκε η Μελέτη Γενικού Πολεοδομικού Σχεδίου (Γ.Π.Σ.) Δεσφίνας

info@infok.gr (Super User)
Thu, 30 Mar 2017 21:06:13 GMT

ΘΕΜΑ: Ολοκληρώθηκε η Μελέτη Γενικού Πολεοδομικού Σχεδίου (Γ.Π.Σ.) Δεσφίνας.

Ολοκληρώθηκε το φυσικό και οικονομικό αντικείμενο της μελέτης Γενικού Πολεοδομικού Σχεδίου (Γ.Π.Σ.) Δεσφίνας, το κόστος της οποίας ανήλθε σε 146.489,65 € συμπεριλαμβανομένου Φ.Π.Α. εκ των οποίων το σύνολο σχεδόν (134.989,65 €) προήλθαν από πόρους της Ευρωπαϊκής Ένωσης μέσω του Περιφερειακού Επιχειρησιακού Προγράμματος Στερεάς Ελλάδας. Πρόκειται ουσιαστικά για την περισσότερο προχωρημένη μελέτη που παρέλαβε η σημερινή Δημοτική αρχή και η πρώτη που ολοκληρώνεται στην παρούσα Δημοτική θητεία. Αποτελεί το μεγαλύτερο και ουσιαστικότερο αναπτυξιακό εργαλείο για την Δημοτική Ενότητα Δεσφίνας που προσδώσει τα μέγιστα οφέλη στην τοπική κοινωνία της Δεσφίνας και κατ’ επέκταση στο σύνολο του Δήμου μας.

Ο Δήμαρχος Δελφών Νίκος Φουσέκης, δήλωσε σχετικά:

«Η σημερινή ολοκλήρωση αποτελεί το πρώτο απτό βήμα του μεγαλύτερου στρατηγικού στόχου που έχουμε θέσει ως Δημοτική αρχή. Η ολοκλήρωση του χωροταξικού και πολεοδομικού σχεδιασμού του Δήμου μας εξελίσσεται άκρως ικανοποιητικά, σε όλα τα ανοικτά «μέτωπα», όπως αναλυτικά σας έχουμε δημοσιοποιήσει σε προηγούμενες ενημερώσεις μας, τα περισσότερα εκ των οποίων είχαν «βαλτώσει» επί δεκαετίες. Η επιτυχής εξέλιξή του ΓΠΣ Δεσφίνας αποτελεί την κατάληξη μιας επίπονης προσπάθειας της Δημοτικής αρχής του πρώην Δήμου Δεσφίνας, των μελετητών, των στελεχών της Δ/νσης Υπηρεσίας Δόμησης, των αρμοδίων Αντιδημάρχων, και των συναδέλφων μας στην Δημοτική Κοινότητα Δεσφίνας τους οποίους συγχαίρω και ευχαριστώ για την προσπάθειά τους. Με την δημοσίευση του σχετικού ΦΕΚ, που θα πραγματοποιηθεί στις αρχές του νέου έτους, ανοίγεται ο ουσιαστικότερος δρόμος για την ορθολογική και ολοκληρωμένη ανάπτυξη της Δημοτικής Ενότητας Δεσφίνας που θα προσδώσει πολλαπλά οφέλη στο σύνολο του Δήμου μας, μέσα από την προσέλκυση νέων επενδύσεων, την δημιουργία νέων θέσεων εργασίας που αποτελούν άλλωστε το ζητούμενο για την συνολική ανάκαμψη της χώρας μας. Σύντομα θα είμαστε στην ευχάριστη θέση να σας ανακοινώσουμε και την ολοκλήρωση του Γ.Π.Σ. της Δ.Ε. Αμφίσσης του Δήμου μας που θα είναι το επόμενο έργο χωροταξικού σχεδιασμού που θα ολοκληρωθεί στο Δήμο Δελφών».