Ο Δήμος Δελφών ευχαριστεί όσους συνέβαλλαν στα κοινωνικά παντοπωλεία τις ημέρες των εορτών

info@infok.gr (Super User)
Tue, 07 Jan 2014 19:50:18 GMT

ΘΕΜΑ: Ο Δήμος Δελφών ευχαριστεί όσους συνέβαλλαν στα κοινωνικά παντοπωλεία τις ημέρες των εορτών.

Ο Δήμος Δελφών τις ημέρες των Χριστουγέννων βρέθηκε κοντά στους συμπολίτες μας που έχουν ανάγκη. Τα Κοινωνικά Παντοπωλεία της Άμφισσας και της Ιτέας διένειμαν εκατοντάδες πακέτα με τρόφιμα στους δικαιούχους τους.

Στην προσπάθεια αυτή συνέβαλαν σημαντικά τα δύο φιλανθρωπικά Τουρνουά Ποδοσφαίρου που διοργανώθηκαν από το Δήμο μας και πραγματοποιήθηκαν στην Ιτέα στις 23.12.2013 και στην Άμφισσα στις 30.12.2013.

Ευχαριστούμε θερμά τους Αθλητικούς Συλλόγους, «ΠΑΕ ΦΩΚΙΚΟΣ», «ΑΣΤΕΡΑΣ» ΙΤΕΑΣ, «ΑΜΦΙΣΣΑΪΚΟΣ 2006», «ΑΚΑΔΗΜΙΑ 94», «Α.Ο. ΣΑΛΩΝΑ», «ΟΛΥΜΠΙΑΚΟΣ ΚΙΡΡΑΣ», «ΦΩΚΙΔΑ 2000», για τη συμμετοχή τους και την υλική τους στήριξη.

Ευχαριστούμε θερμά το σύνδεσμο Διαιτητών για τη συμμετοχή τους στο Τουρνουά, την εταιρεία «ΔΕΛΦΟΙ-ΔΙΣΤΟΜΟ» για την προσφορά μεγάλης ποσότητας τροφίμων, το Σύλλογο Θεσσαλών Φωκίδας για την προσφορά μεγάλης ποσότητας φακής, τις πτηνοτροφικές επιχειρήσεις Ναυπάκτου «Κοντοχρήστος» για την προσφορά ειδών κοτόπουλου και το φούρνο «Γκίκα» από το Λιδωρίκι για την προσφορά μεγάλης ποσότητας ψωμιού.

Αισθανόμαστε την ανάγκη να εκφράσουμε ένα μεγάλο ευχαριστώ στους δεκάδες συμπολίτες μας, που θέλουν να κρατούν την ανωνυμία τους, για τη συνεισφορά τους διαμέσου των καλαθιών αγάπης στις υπεραγορές «ΓΑΛΑΞΙΑΣ» και «CARREFOUR ΜΑΡΙΝΟΠΟΥΛΟΣ», καθώς και τις επιχειρήσεις αυτές, για την συνεχή και αδιάλειπτη συνεισφορά τους στο έργο των κοινωνικών παντοπωλείων του Δήμου Δελφών.