Ανακοίνωση δημόσιας διαβούλευσης Επιχειρησιακού Προγράμματος Δήμου Δελφών 2014-2019

g.margonis@0585.syzefxis.gov.gr (ΜΑΡΓΩΝΗΣ)
Mon, 23 Jan 2017 11:12:14 GMT

Επιχειρησιακό Πρόγραμμα Δήμου Δελφών 2014-2019

(Α’ Φάση - Στρατηγικός Σχεδιασμός)

Ο Δήμος Δελφών ανακοινώνει ότι θέτει σε δημόσια διαβούλευση το κείμενο του Στρατηγικού Σχεδιασμού του Επιχειρησιακού Προγράμματος του Δήμου για την περίοδο 2014-2019. Το κείμενο εγκρίθηκε με την υπ’ αριθ. 506/12.12. 2016 (ΑΔΑ: 7121Ω9Θ-ΝΛ6) απόφαση του Δημοτικού Συμβουλίου, σύμφωνα με την ισχύουσα νομοθεσία.

Η δημόσια διαβούλευση θα διαρκέσει από την Παρασκευή 16 Δεκεμβρίου 2016 έως την Δευτέρα 02 Ιανουαρίου 2017.

Το κείμενο αφορά την Α΄ Φάση του Επιχειρησιακού Προγράμματος όπου αναλύεται ο Στρατηγικός Σχεδιασμός του Δήμου Δελφών. Με βάση τις κατευθύνσεις και τους άξονες προτεραιότητας του Στρατηγικού Σχεδιασμού και τις προτάσεις που θα κατατεθούν στη διαδικασία της διαβούλευσης θα συνταχθεί και θα εγκριθεί, η Β΄ Φάση του Επιχειρησιακού Σχεδιασμού.

Στη Β’ φάση προβλέπεται να περιληφθούν όλες οι απαραίτητες δράσεις (έργα, ενέργειες και λειτουργίες) σε όλους τους τομείς που δραστηριοποιούνται και έχουν αρμοδιότητες οι ΟΤΑ Α΄ βαθμού. Ειδικότερα οι τομείς ανάπτυξης και λειτουργίας του δήμου κατατάσσονται στους τομείς: Χωροταξικός Σχεδιασμός, Υποδομές, Ύδρευση–Αποχέτευση, Περιβάλλον, Παιδεία, Κοινωνική Πρόνοια, Πολιτισμός, Αθλητισμός, Τοπική Ανάπτυξη και Επιχειρηματικότητα, Καινοτομία, Τουρισμός, Εσωτερική λειτουργία του δήμου, Εξυπηρέτηση του Πολίτη.

Καθώς η συμμετοχή της τοπικής κοινωνίας είναι ουσιαστική για τη διαμόρφωση του αναπτυξιακού σχεδιασμού του Δήμου στο πλαίσιο της δημόσιας διαβούλευσης τίθεται στη διάθεση των δημοτών και τοπικών φορέων του Δήμου Δελφών, ερωτηματολόγιο, για να διατυπώσουν τις απόψεις τους και να καταθέσουν τις προτάσεις τους.

Στη διαδικασία της δημόσιας διαβούλευσης δεκτές θα γίνονται μόνο επώνυμες γραπτές παρεμβάσεις.

Το ερωτηματολόγιο μπορείτε να αποστείλετε συμπληρωμένο στην ηλεκτρονική διεύθυνση: ep@delphi.gov.gr ή εναλλακτικά να το καταθέσετε, αυτοπροσώπως ή ταχυδρομικά, στο πρωτόκολλο του Δήμου Δελφών, Δ/νση: Ρ. Κοντορήγα 10, 33100 ΑΜΦΙΣΣΑ με την ένδειξη “Επιχειρησιακό Πρόγραμμα Δήμου Δελφών”