ΠΑΡΟΥΣΙΑΣΤΗΚΕ ΣΤΟ ΓΑΛΑΞΕΙΔΙ ΤΗΝ ΠΕΜΠΤΗ 09/01/2013 ΤΟ Β1 ΣΤΑΔΙΟ ΤΟΥ ΣΧΟΟΑΠ ΤΗΣ ΔΗΜΟΤΙΚΗΣ ΕΝΟΤΗΤΑΣ ΓΑΛΑΞΕΙΔΙΟΥ ΤΟΥ ΔΗΜΟΥ ΔΕΛΦΩΝ

info@infok.gr (Super User)
Thu, 30 Mar 2017 21:06:52 GMT

ΘΕΜΑ: ΠΑΡΟΥΣΙΑΣΤΗΚΕ ΣΤΟ ΓΑΛΑΞΕΙΔΙ ΤΗΝ ΠΕΜΠΤΗ 09/01/2013 ΤΟ Β1 ΣΤΑΔΙΟ ΤΟΥ ΣΧΟΟΑΠ ΤΗΣ ΔΗΜΟΤΙΚΗΣ ΕΝΟΤΗΤΑΣ ΓΑΛΑΞΕΙΔΙΟΥ ΤΟΥ ΔΗΜΟΥ ΔΕΛΦΩΝ.

Ο Δήμος Δελφών παρουσίασε την Πέμπτη 09.01.2014, το Β1 στάδιο του ΣΧΟΟΑΠ της Δ.Ε. Γαλαξειδίου του Δήμου Δελφών. Η παρουσίαση έγινε από την ομάδα των μελετητών και την παρακολούθησαν: Ο Δήμαρχος Δελφών Νίκος Φουσέκης, η Αντιδήμαρχος Δ.Ε. Γαλαξειδίου Μάρω Τασιού-Γουργουρή, ο αρμόδιος Θεματικός αντιδήμαρχος Παναγιώτης Ταγκαλής, Δημοτικοί Σύμβουλοι, οι Πρόεδροι και τα μέλη των Τοπικών Κοινοτήτων της Δ.Ε. Γαλαξειδίου, στελέχη των αρμοδίων Υπηρεσιών του Δήμου Δελφών, Πρόεδροι Συλλόγων της περιοχής και αρκετοί Πολίτες. Κατά την παρουσίαση έγινε σαφής η εκπόνηση του χωροταξικού σχεδιασμού της Δ.Ε. Γαλαξειδίου, με έμφαση στην Τουριστική Ανάπτυξη αλλά και στην γενικότερη ισόρροπη ανάπτυξη της περιοχής.

ΣΤΟΙΧΕΙΑ ΤΗΣ ΜΕΛΕΤΗΣ
ΤΙΤΛΟΣ: | ΜΕΛΕΤΗ ΣΧΟΟΑΠ ΔΗΜΟΥ ΓΑΛΑΞΕΙΔΙΟΥ
ΕΠΙΒΛΕΠΟΥΣΑ ΥΠΗΡΕΣΙΑ: | ΔΙΕΥΘΥΝΣΗ ΥΠΗΡΕΣΙΑΣ ΔΟΜΗΣΗΣ
ΧΡΗΜΑΤΟΔΟΤΗΣΗ: | ΕΣΠΑ/Π.Π.ΣΤ.ΕΛΛΑΔΟΣ
ΑΠΟΦΑΣΗ ΕΝΤΑΞΗΣ: | 5925/26.08.2010
ΤΡΟΠΟΠΟΙΗΤΙΚΗ ΑΠΟΦΑΣΗ ΕΝΤΑΞΗΣ: | 3355/11.10.2011
ΠΡΟΫΠΟΛΟΓΙΣΜΟΣ ΕΝΤΑΞΗΣ: | 199.262 €
ΗΜΕΡΟΜΗΝΙΑ ΔΗΜΟΠΡΑΤΗΣΗΣ: | 14.11.2011
ΗΜΕΡΟΜΗΝΙΑ ΥΠΟΓΡΑΦΗΣ ΣΥΜΦΩΝΗΤΙΚΟΥ: | 04.04.2012
ΠΡΟΫΠΟΛΟΓΙΣΜΟΣ ΣΥΜΦΩΝΗΤΙΚΟΥ: | 111.350 €
ΑΝΑΔΟΧΟΣ: | Σύμπραξη Μελ. Γραφείων, Εκπρ: Αικ. Γεωργούλα

Ο Δήμαρχος Δελφών Νίκος Φουσέκης, δήλωσε σχετικά:

«Αισθάνομαι ιδιαίτερη ικανοποίηση γιατί το τελευταίο χρονικό διάστημα ο χωροταξικός σχεδιασμός του Δήμου μας βρίσκεται σε πλήρη εξέλιξη, ύστερα από χρόνια καθυστερήσεων. Μετά την ολοκλήρωση των Γ.Π.Σ. της Δ.Ε. Αμφίσσης και της Δ.Ε. Δεσφίνας με την έκδοση των αντίστοιχων Φ.Ε.Κ. άλλος ένας χωροταξικός σχεδιασμός βαίνει στο τελικό του στάδιο με την παρουσίαση του Β1 Σταδίου του ΣΧΟΟΑΠ της Δ.Ε. Γαλαξειδίου. Παρά την εξαιρετικά δύσκολη εποχή για τη χώρα στην οποία η αυτοδιοίκηση πληρώνει βαρύτατο τίμημα με μείωση των διατιθέμενων σ΄ αυτήν κρατικών πόρων κατά ποσοστό μεγαλύτερο από 60%, ο Δήμος μας εκμεταλλευόμενος στο έπακρο τις χρηματοδοτήσεις του ΕΣΠΑ, προχωρά και ολοκληρώνει τον χωροταξικό του σχεδιασμό. Πρόκειται για μία εργώδη προσπάθεια που εξελίσσεται σε όλες τις Δημοτικές μας ενότητες και στην οποία όλοι ανεξαιρέτως, αιρετοί, υπηρεσιακοί παράγοντες, μελετητές έχουν δώσει τον καλύτερό τους εαυτό. Ευελπιστούμε ότι στο επόμενο χρονικό διάστημα θα έχουμε παραδώσει στους συμπολίτες μας το σύνολο του χωροταξικού σχεδιασμού που είναι προαπαιτούμενο και αποτελεί πυξίδα για την ανάπτυξη κάθε μορφής δραστηριότητας και παραγωγικού τομέα στο μέλλον ανά την επικράτεια του Δήμου μας».