Ανακοίνωση για το Κοινωνικό Εισόδημα Αλληλεγγύης

g.margonis@0585.syzefxis.gov.gr (ΜΑΡΓΩΝΗΣ)
Wed, 01 Feb 2017 09:25:04 GMT

ΑΝΑΚΟΙΝΩΣΗ

Ο Δήμος Δελφών στα πλαίσια πανελλαδικής εφαρμογής του προγράμματος Κ.Ε.Α. (Κοινωνικό Εισόδημα Αλληλεγγύης), ενημερώνει τους πολίτες, ότι:

Το πρόγραμμα «Κοινωνικό Εισόδημα Αλληλεγγύης» είναι ένα προνοιακό πρόγραμμα για την αντιμετώπιση της φτώχειας και του κοινωνικού αποκλεισμού και απευθύνεται σε νοικοκυριά, που διαβιούν σε συνθήκες ακραίας φτώχειας.

Αιτήσεις για το πρόγραμμα «Κ.Ε.Α.» μπορούν να υποβληθούν ηλεκτρονικά :

1. απευθείας από τους αιτούντες, συμπληρώνοντας την αίτηση, που διατίθεται στην ιστοσελίδα www.keaprogram.gr μέσω του ηλεκτρονικού υπολογιστή συνδεμένου στο διαδίκτυο

2. μέσω του Τμήματος Κοινωνικής Προστασίας, Αλληλεγγύης και Δημόσιας Υγείας του Δήμου Δελφών και

3. μέσω εξουσιοδοτημένων υπαλλήλων, οι οποίοι έχουν οριστεί ως χρήστες σε κάθε Δημοτική Ενότητα του Δήμου Δελφών.

Για την πληρέστερη ενημέρωση των πολιτών ακολουθεί έντυπο οδηγιών του Υπουργείου Εργασίας, Κοινωνικής Ασφάλισης και Κοινωνικής Αλληλεγγύης.

Ο ΑΡΜΟΔΙΟΣ ΑΝΤΙΔΗΜΑΡΧΟΣ

ΑΡΙΣΤΕΙΔΗΣ ΑΓΓΕΛΟΠΟΥΛΟΣ