Ευχές Δημάρχου Δήμου Δελφών

g.margonis@0585.syzefxis.gov.gr (ΜΑΡΓΩΝΗΣ)
Mon, 23 Jan 2017 07:10:51 GMT

Α.Δ.Τ.: 110/2016

ΘΕΜΑ: “Ευχές Δημάρχου Δελφών”

Φίλες και φίλοι συνδημότες,

οι μέρες που περνάμε είναι δύσκολες και τα προβλήματα που αντιμετωπίζει στην καθημερινότητα του ο πολίτης δυσεπίλυτα. Σε ένα τέτοιο κλίμα, το να εύχεται κανείς απλά και τυπικά λόγω των ημερών δεν έχει και μεγάλη σημασία.

Οι ευχές οφείλουν να είναι γνήσιες, αληθινές και να βγαίνουν από την καρδιά μας.

Γι’ αυτό εγώ θέλω να ευχηθώ σε όλες και σε όλους να περάσετε όσο πιο χαρούμενα και ζεστά μπορείτε αυτές τις γιορτινές μέρες, δίπλα στην οικογένεια και τους δικούς σας ανθρώπους και να προσπάθήσετε, έστω και για λίγο, να αφήσετε κατά μέρος ευθύνες κι υποχρεώσεις.

Πρέπει όλοι να αντλήσουμε δύναμη ο ένας από τον άλλον και να πιστέψουμε οτι, όσο και αν το μέλλον φαίνεται δύσκολο, θα το αντιμετωπίσουμε με θάρρος και με την δύναμη της ελπίδας. Ελπίδα για ένα καλύτερο αύριο για όλους μας.

Το άστρο των Χριστουγέννων να φωτίζει ολόψυχα το δρόμο σας! Χρόνια πολλά σε όλους και ευτυχισμένο το 2017!

------------------------------------------------------------------------------------------------------------

Ο Δήμαρχος Δελφών