Το πρώτο σεμινάριο της πρωτοβουλίας μας ForCulture με θέμα 'Managing our Heritage with the Local Community'

th.tsamis@delphi.gov.gr (ΘΑΝΟΣ ΤΣΑΜΗΣ)
Mon, 22 Oct 2018 08:01:37 GMT

Αγαπητοί,

Εκπροσωπώντας την αστική μη κερδοσκοπική εταιρία CulturePolis, έχω τη χαρά να σας ανακοινώνω το πρώτο σεμινάριο της πρωτοβουλίας μας ForCulture με θέμα 'Managing our Heritage with the Local Community' το οποίο θα πραγματοποιηθεί 16-18 Νοεμβρίου στους Δελφούς.

Σε επισύναψη οι λεπτομέρειες για το αναλυτικό πρόγραμμα του εργαστηρίου-σεμιναρίου καθώς και τα βιογραφικά των διδασκόντων και η αφίσα μας.

Για τους συμμετέχοντες της περιοχής τη Φωκίδας (και της τοπικής αυτοδιοίκησης) θα υπάρξουν ειδικές τιμές καθώς στο τωρινό πακέτο τιμής έχουν προβλεφθεί διαμονή και σίτιση. Για τους συμμετέχοντες της περιοχής εφόσον δεν περιλαμβάνεται διαμονή, η τιμή θα διαμορφωθεί γύρω στα 100-120 ευρώ (+ΦΠΑ εφόσον είναι για επαγγελματικούς σκοπούς). Η τιμή περιλαμβάνει μαθήματα Παρασκευή με Κυριακή και σίτιση.

Θα παρακαλούσαμε από τη μεριά σας να αναρτήσετε στις ιστοσελίδες σας, στα newsletter σας και να κοινοποιήσετε στα οικεία σας δίκτυα την ανακοίνωσή μας και να στηρίξετε με αυτό τον τρόπο τη νέα πρωτοβουλία πολιτιστικής εκπαίδευσης για τον τόπο σας.

Ήδη το 2019 έχουν προβλεφθεί νέα σεμινάρια την περίοδο Μαΐου- Ιουνίου και ευελπιστούμε σε μια πρόσφορη και καρποφόρα συνεργασία και με τους τοπικούς φορείς.

Παραμείνετε συντονισμένοι με τις δράσεις μας μέσω του newsletter μας κάνοντας εγγραφή εδώ www.culturepolis.org

Συμπληρώστε την έρευνα 'Οι Πολίτες για τον Πολιτισμό_CitizenTalks' και αξιολογήστε την πολιτιστική δραστηριότητα στον τόπο σας (https://goo.gl/forms/sazGWCTxcdkeBvrS2).

Σας ευχαριστούμε εκ των προτέρων για το χρόνο σας.

Με εκτίμηση,

Konstantina Karameri

Project Manager CulturePolis